GiliGold/VAD_KnessetCorpus huggingface dataset:
מאיר דוד:
 אמנם רוב בני הנוער מתחילים לעבוד בקיץ, אבל אנחנו לא מחכים לקיץ, אנחנו במבצעים פעילות כל השנה
מאיר דוד:
      מיד בתחילת שנת הלימודים, אנחנו מפרסים קול קורא בבתי הספר, בשיתוף עם משרד החינוך, שבו אנחנו מציעים לבתי הספר התיכוניים, לקבל את שירותי ההסברה שלנו, שאנחנו נגיע לבתי הספר התיכוניים ונעביר הסברה לתלמידים בכיתות י׳-י״ב, אלה שלמעשה בגיל העבודה העיקרי
מאיר דוד:
 אנחנו מגיעים בשנה לבערך כ-100 בתי ספר תיכוניים, מציגים להם מצגת שמלווה בהסברה, נותנים להם מידע וכתובת כדי שיוכלו לפנות אלינו במקרה הצורך
אלי אפללו:
100 תיכונים זה מעט
מאיר דוד:
שוב פעם, זה מי שמבקש
מאיר דוד:
 זה וולונטרי
מאיר דוד:
 אנחנו פונים בקול קורא לכל בתי הספר ומצפים שכל בתי הספר בארץ ייפנו וככל שיותר בתי ספר יפנו, אנחנו נגיע
מאיר דוד:
 יש בתי ספר שביקשו שנעשה את זה ב- Zoom מסיבות כאלה ואחרות אז עשינו את זה ב- Zoom, יש כאלה שרצו פרונטלית והגענו
מאיר דוד:
 אני באופן אישי עשיתי את זה פרונטאלית וזו הייתה חוויה
אלי אפללו:
נניח שלא הזמינו אתכם, השאלה היא אם יש איזה שהם דפי הסברה או משהו דומה שאפשר באמצעותם להגיע לבני הנוער, למרות שאתם לא הגעתם אליהם בצורה אחרת
מאיר דוד:
אז אני אפרט
מאיר דוד:
 יש לנו מצגות
מאיר דוד:
 אנחנו נותנים את המצגת עם דפי הסברה
מאיר דוד:
 יש לנו אתר ייעודי שפתחנו לתעסוקת בני נוער, ששם יהיה המידע הרלוונטי לבני הנוער, באתר משרד העבודה
מאיר דוד:
 בשנה האחרונה אנחנו גם יותר חזקים ברשתות החברתיות, ב- Instagram ב- Tik-Tok וב-Facebook
מאיר דוד:
 השבוע צילמו אותי לסרטון ל- Tik-Tok, כדי להעביר מידע לנערים על הזכויות שלהם
מאיר דוד:
 זה הכלי שמדבר לנערים
מאיר דוד:
 אז זה בהיבט ההסברה
אלי אפללו:
אתם מפרסמים את הזכויות שלהם? או במצב שבו הם לא מקבלים, לאן הם פונים?
מאיר דוד:
בהחלט, בוודאי
מאיר דוד:
 זה כתוב ׳פנה אלינו׳ עם מספרי טלפונים
מאיר דוד:
 יש לנו מענה אנושי שיושב, מקשיב להם ומדריך אותם איך ולמי לפנות
מאיר דוד:
 יש לנו אפשרות לפנות בטופס מקוון, בפקס, במייל ובכל דרך אפשרית
מאיר דוד:
 יש לנו גם את האפליקציה, שדרכה אפשר להגיש תלונה
מאיר דוד:
 מדובר באפליקציה של זכויות לבני נוער, שאנחנו פיתחנו
מאיר דוד:
 זה בהיבטי ההסברה שנעשית כל השנה, לא מחכים לקיץ
מאיר דוד:
 בנוגע להיבטי האכיפה
מאיר דוד:
 אנחנו בשנה, בהתאם לכוח האדם שלנו, יכולים להגיע ל-2,500 מעסיקים בשנה ולבצע אכיפה
מאיר דוד:
 בערך עשרה אחוז מזה, לפחות, מוקדש לבני נוער
מאיר דוד:
 למרות שחלקם באוכלוסייה הוא נמוך יותר
מאיר דוד:
      למרות שההנחיה שלי לכל הצוותים, בכל מקום עבודה שאליו הגעתם, לא משנה אם זה בעקבות תלונה או ביקורת יזומה שלנו ולא משנה מי המעסיק, אתם בודקים אם יש שם נערים
מאיר דוד:
 אם יש שם נערים הם נכנסים מיד למדגם שלנו, הם יהיו חלק מהמדגם שלנו וככה אנחנו נעשה אכיפה לאורך כל השנה
מאיר דוד:
 לקראת הקיץ, כאשר כמות העובדים בקרב בני הנוער גדלה, אז גם בשיתוף פעולה עם ׳הנוער העובד והלומד׳ וגם באופן עצמאי, עושים ביקורות יזומות
מאיר דוד:
      בחודשים עכשיו, יוני יולי ואוגוסט, תהיה עבודה מאומצת בקרב מקומות העבודה בהם מועסקים בני נוער וכפי שראינו בנתונים, במקומות האירוח והמסחר שם הם יותר מועסקים, אנחנו נקדיש יותר אכיפה
מאיר דוד:
 באולמות האירועים, במסעדות ובבתי המסחר, כי שם מועסקים רוב בני הנוער שעובדים במהלך הקיץ
מאיר דוד:
 אז זה יהיה עיקר המאמץ שלנו, שמתחיל מיד עכשיו, מתחילת החופש הגדול ועד סופו
מאיר דוד:
 אז זה יהיה עיקר המאמץ והפעילות שלנו בנושא האכיפה
אלי אפללו:
אוקיי, היו פניות אליכם? אם כן, באיזה נושאים בעיקר?
מאיר דוד:
כן
מאיר דוד:
 דווקא במהלך השנה הייתה עלייה יחסית, בשנת 2022 היו 60 פניות וזה גם לא הרבה
מאיר דוד:
 בני נוער ממעטים להתלונן ויש לזה הרבה סיבות
מאיר דוד:
 יש פה אנשים הרבה יותר טובים ממני שיכולים להסביר למה הם לא מתלוננים
מאיר דוד:
 הם רוצים להרוויח לתקופה קצרה
מאיר דוד:
 התלונות העיקריות היו על שעות מאוחרות שעבדו, על זה שלא שולמו להם דמי נסיעות או דמי הבראה והנושא המרכזי שיש, זה שמזמינים אותם למשמרת, הם זמינים לעבודה ואז לא מספקים להם עבודה ולא משלמים להם על השעות האלה
מאיר דוד:
 אלה ההפרות העיקריות
מאיר דוד:
 אנחנו גם מוצאים הרבה פעמים מקרים בהם לא הייתה הפסקה ומקרים בהם לא ניתנה הסעה חזרה הביתה בלילה
מאיר דוד:
 אנחנו מרחיבים את הבדיקה לכל התחומים שקשורים לעבודת הנוער
יוסף עטאונה:
כמה מפקחים יש לכם?
מאיר דוד:
נגעת בנקודה מאוד כואבת
מאיר דוד:
 כי אם בתקן יש לי 98 מפקחים, זה התקן, אז אנחנו באיוש של 69
מאיר דוד:
 זאת אומרת שיש 21 מפקחים של חסרים לנו בגלל קושי של גיוס
יוסף עטאונה:
למה?
מאיר דוד:
בגלל שכר נמוך מאוד
מאיר דוד:
 אני מפרסם מכרז, השכר הבסיסי הוא של 6,500 שקלים, אז אף אחד לא מסתכל עליי, באמת לא פונים, אנחנו לא אטרקטיביים
מאיר דוד:
 סטודנטים ואנשים צעירים שרוצים להתפרנס, לא באים היום לעבוד בשירות המדינה
מאיר דוד:
 בשירות המדינה בכלל חסרים כ-7,000 עובדים ואצלי חסרים 21 מפקחים
מאיר דוד:
 גם מתוך ה-69 הפעילים שלי, יש לי אנשים בחופשות לידה, חופשות מחלה וחופשות ארוכות אחרות, אז כרגע יש לי בערך 60 מפקחים פעילים לתקופת הקיץ
מאיר דוד:
 זה המקסימום שאני יכול להוציא ואני אוציא את כולם
מאיר דוד:
 אנחנו נעבוד במשמרות, בלילה וביום, על מנת למקסם את העבודה שלנו
יוסף עטאונה:
איך קורית החלוקה המגזרית עם החברה הערבית?
מאיר דוד:
הפריסה היא בכל הארץ ואנחנו עובדים לפי אזורים
מאיר דוד:
 דווקא באזור הצפון לצורך העניין, שם יש לנו יחסית הרבה כוח אדם, זה המחוז עם הכי הרבה איוש
יוסף עטאונה:
ובדרום?
מאיר דוד:
בדרום גם
מאיר דוד:
 בצפון ובדרום יש לנו הרבה איוש ואת הקושי יש לי דווקא במרכז
מאיר דוד:
 בכל אחד מהמחוזות האלה יש לי עובדים יהודים ועובדים שאינם יהודים, דוברי השפה הערבית
מאיר דוד:
 באזור הצפון יש לי הרבה יותר מפקחים שהם דוברי השפה הערבית וגם בדרום יש לי לא מעט מפקחים שהם דוברי השפה ערבית, כך שנותנים מענה גם לאוכלוסייה הערבית
אלי אפללו:
 אני שמחה שהצטרף אלינו חבר הכנסת יוסף עטאונה
אלי אפללו:
 אנחנו קודם ראינו פה מצגת ודיברנו על הנושא של החברה הערבית
אלי אפללו:
 כנראה שיש פחות דיווח לגבי נערים ונערות שעובדים במגזר הערבי
אלי אפללו:
 הדיווח הוא מאוד מאוד חשוב, אם אנחנו מדברים על פיקוח, על זכויות של אותם נערים ונערות וכך האלה
אלי אפללו:
 הדיווח במגזר היה של כחמישה אחוזים נדמה לי, משהו כזה
אלי אפללו:
 כאשר במגזר היהודי מדווחים על פעילות עבודה של קרוב ל-50%
אלי אפללו:
 אז יש פה חוסר דיווח
אלי אפללו:
      אני מניח שהתפקיד שלכם, של ראשי המועצות, של משרד העבודה ושל כל מי שעוסק בנושא הזה, לבקש כמה שיותר שידווחו על ההעסקה
אלי אפללו:
 כי ברגע שנדע שיש דיווחים על ההעסקה, אז נדע גם להביא למיצוי זכויות ולכל הדברים האלה מסביב
אלי אפללו:
 כי גם בתחום פגיעות בעבודה, אם נניח שאין דיווח אז לא תמיד מדווחים גם על פגיעות שהיו
אלי אפללו:
 אנחנו לא יודעים אם אלה המספרים או שהם הרבה יותר גדולים, לכן ככל שיהיו לנו יותר נתונים זה יהיה הרבה יותר נכון
יוסף עטאונה:
אני מסכים איתך כבוד היושב ראש
יוסף עטאונה:
 אני גם הסתכלתי על הנתונים והמספרים, אני חושב שמספר הנערים שעובדים בחברה הערבית הוא גבוה מהנתון המדווח ואפילו יותר גבוה מאחוז הנערים שעובדים בחברה היהודים
יוסף עטאונה:
 אבל אי הדיווח על העובדים הוא גם מסוכן במקרים של פגיעה ושל מוות
יוסף עטאונה:
 כי אין פיקוח על מקומות העבודה האלה כי זו עבודה שחורה
יוסף עטאונה:
 ולצערי, בני הנוער משלמים את המחיר הזה
יוסף עטאונה:
 לכן צריך לבצע עבודה משולבת, גם של הרשויות המקומיות וגם של משרד העבודה, על מנת להגדיל את ההסברה בתיכונים
יוסף עטאונה:
 חייבים לעשות משהו בנושא הזה, כי כל נושא הפגיעות בעבודה של נערים בחברה הערבים, הוא פי שניים, שלושה וארבעה מהחברה הכללית, בגלל אי הדיווח וההסדרה של מקומות העבודה
מאיר דוד:
אני אשמח להוסיף משפט בהמשך לדבריו של חבר הכנסת והוא צודק
מאיר דוד:
 בגלל שזיהינו את הצורך הזה, אנחנו יצרנו קשר עם הרשויות המקומיות ועם הרכזים החברתיים בחברה הערבית ואיתם ביחד אנחנו עושים את ההסברה, כולל עם אנשי החינוך, כדי שהם יוכלו אחר כך להיות השגרירים ולהנחיל את זה הלאה
מאיר דוד:
 ברור לנו שלא נוכל להגיע לכל בני הנוער ולכל המעסיקים, לכן הלכנו דרך הרכזים החברתיים ודרך תנועות הנוער ודרכם אנחנו מעבירים את המסרים, כדי שיהיה אפשרי להגיע לכמה שיותר
אלי אפללו:
הדיווח הוא מאוד מאוד חשוב
אלי אפללו:
 גם כדי להגביר את המודעות וגם כדי למצות את הזכויות של אותם בני נוער, בעיקר במגזר הערבי והחרדי
אלי אפללו:
 בני הנוער, בבקשה
יצחק פרץ:
שמי יצחק פרינץ, אני ממועצת התלמידים הארצית
יצחק פרץ:
 אני רוצה לומר בקשר למה שנאמר פה על האוכלוסייה הערבית
יצחק פרץ:
 אני מנהל אירועים וחתונות ועוסק בתחום הזה כבר מגיל 15
יצחק פרץ:
 הנושא שאתה מדבר עליו פה, על האוכלוסייה הערבית, זה בעיניי לא אשמת האוכלוסייה שלהם ספציפית, אלא העבודה שבסוף הם מנוצלים
יצחק פרץ:
 הם מתחילים לעבוד בגיל נורא צעיר, בגילאים 11, 12 ו-13
יצחק פרץ:
 היה לי שוטף כלים שהגיע לעבוד בגיל 10
יצחק פרץ:
5 או 11, זו הזיה לראות את הדברים האלה בכלל ומשלמים להם בסכומים הזויים
יצחק פרץ:
 והבעיה המרכזית היא שצריך דווקא שם פיקוח מסיבי
יצחק פרץ:
 בסוף צריך לדאוג להם וצריך לתת להם את היחס, כי אם ניתן להם את מה שמגיע להם ונעזור להם, זה יאפשר להם לחיות בסביבה כמו שלנו
אלי אפללו:
אוקיי, בבקשה, שם
מוריה טויטו:
שמי מוריה טויטו, אני ממועצת התלמידים הארצית
מוריה טויטו:
 אני חושבת שהבעיה המרכזית היא שלמרות כל ההרצאות וכל הניסיונות להגיע אל הנוער ברשתות החברתיות, בסוף רוב הנוער לא מודע לזכויות שלו
מוריה טויטו:
 בתור מישהי שמתעסקת בנושאים האלה כל הזמן וגם בתור מישהי שהתחילה לעבוד בקיץ שעבר, גם אני לא מודעת לרוב הזכויות שלי
מוריה טויטו:
 זו בעיה שצריך לטפל בה
מוריה טויטו:
 כי בתור נערה שמגיעה להרצאה בבית הספר על זכויות בעבודה, אני יכולה לומר שרוב הנוער לא מקשיב ובמקום זה מתעסק בטלפון ומדבר עם חברים
מוריה טויטו:
 מבנה ההרצאות היום לרוב לא מספיק מעניין את הנוער
מוריה טויטו:
 אנחנו דור שהוא נורא היפר אקטיבי, שקשה לו לשבת ולהקשיב במשך שעות
אלי אפללו:
אבל לא חשוב לנוער לדעת מה הזכויות שלו?
מוריה טויטו:
חשוב מאוד
אלי אפללו:
אז איך להגיע אליו?
מוריה טויטו:
צריך לדבר אליהם באותה שפה שלהם
אלי אפללו:
הנה, יש פה את משרד העבודה שאומר: ״חברה, אנחנו מפרסמים בכל מיני רשתות חברתיות וכך הלאה
אלי אפללו:
״ אבל אין שיתוף פעולה
יצחק פרץ:
בואו ניצור ביחד איתם עכשיו
מאיר דוד:
בשמחה, אבל יש שיתוף פעולה, גם עם מועצות הנוער
מאיר דוד:
 אנחנו נזמין אתכם וניתן לכם את כל המידע ונגיע איתכם ביחד לאן שצריך
מאיר דוד:
 כמו שאנחנו עושים עם משרד החינוך ועם ׳הנוער העובד והלומד
מאיר דוד:
׳ נשב עם מי שצריך ונגיע לאן שצריך בשביל לעזור לכם להעביר את המידע
מאיר דוד:
 אנחנו גם נשמח לקבל תלונות שאתם מקבלים בשטח כדי שנוכל לטפל בהן בהתאם
מוריה טויטו:
אני רוצה להגיד שבאופן כללי אני, בתור בת נוער ומעבר לתפקיד שלי, לי זה נראה נורא רגיל, הפרסומים של משרדי הממשלה, עם כל הניסיון לפניה לנוער
מוריה טויטו:
 אבל בפועל, כשאני מסתכלת על זה לפי הגיל שלא ולא מתוקף התפקיד שלי, אז סליחה שאני אומרת את זה, זה ׳סאחי׳, זה בשפה מבוגרת יותר וזה לא מדבר לבני הנוער בשטח
מוריה טויטו:
 בשביל זה, שיתוף פעולה ביחד איתנו יכול להועיל
מאיר דוד:
תיראי את ה- Tik-Tok האחרון שלנו ואת ה- Instagram ואז תחזרי אליי ותגידי לי באיזו שפה דיברנו
מאיר דוד:
 יש לי בן שחגג 18 רק לפני חודש, אז אני גם יודע באיזו שפה צריך לדבר ומה צריך
מאיר דוד:
 תעירו לנו הערות אם אתם חושבים שזה לא מספיק טוב, אבל אני חושב שזה מספיק טוב ונשמח בכל זאת להמשיך שיתוף כזה
מוריה טויטו:
צריך גם להגדיל את החשיפה
מוריה טויטו:
 להשתמש יותר בקידום ממומן כדי להגיע לכמה שיותר
מוריה טויטו:
 לנו עלה רעיון להתחיל עם הודעות SMS, בעיקר בתקופת הקיץ, שיישלחו פעם או פעמיים ביום, למשל עם זכות שונה בכל פעם
מוריה טויטו:
 בעיקר זכויות שרואים שהן מופרות ובני נוער לא מודעים אליהן
מוריה טויטו:
 למשל כל הנושא של הפסקות
אלי אפללו:
אז איך אפשר להגיע לכל בני הנוער דרך הודעות SMS? באיזו צורה?
מוריה טויטו:
בני נוער כל היום בטלפון
אלי אפללו:
כן, אבל נניח שמשרד העבודה רוצה עכשיו ליצור קשר
אלי אפללו:
 דרך משרד החינוך, יש את האפשרות הזאת להגיע לניידים של בני הנוער?
מוריה טויטו:
כמו שיש את ההודעות של אתר ׳מקפצה׳ וכל הדברים האלה
אלי אפללו:
 אז קודם כל, אני אשמח אם אנחנו נצא מהישיבה הזאת כשאנחנו פותרים לפחות את הבעיה של יצירת הקשר ואת שיתוף הפעולה ביניכם לבין קבוצות נוספות, של התאחדות הנוער, הנהגת הנוער וועדי הנוער, ביחד עם משרדי הממשלה
אלי אפללו:
 זה הדבר הכי נכון שיכול להיות
אלי אפללו:
 כי אני חושב שאחת הבעיות, כמו שנאמר קודם, זה שהנערים רוצים לעבוד אבל לא תמיד יודעים מה הזכויות שלהם
מוריה טויטו:
רוב הנערים היום עובדים ויש המון שפשוט לא מדווחים
מוריה טויטו:
 גם הרבה יותר קל להעלים זכויות מנוער שהוא לא מדווח
אלי אפללו:
אין ספק שהנתונים שראינו הם נתוני חסר, אבל אי אפשר להביא את הנתונים אם אין דיווח עליהם
אלי אפללו:
 זה ברור לי
אלי אפללו:
 כשראיתי את הנתונים הבנתי שיש פה חוסר גדול מאוד בדיווחים ושיש לא מעט ילדים שעובדים במגזרים שדיברנו עליהם וגם חבר הכנסת עטאונה אמר את זה
אלי אפללו:
 אבל התפקיד שלנו זה להגיע לכמה שיותר מאותם תלמידים, אם זה דרככם ואם זה דרך משרד החינוך, על מנת להעביר את המסר בנוגע לזכויות, כי אלה זכויות שמגיעות לכם ולא צריך לפחד מזה
אלי אפללו:
 בשביל זה אנחנו עושים פה את הישיבה
אלי אפללו:
 יש פה כמה דברים
אלי אפללו:
 יש את הזכויות שנפגעות מזה שלא קיבלו את התנאים וכך הלאה
אלי אפללו:
      דבר נוסף, אנחנו ראינו פה וכואב הלב על כל נער ונערה שנפגעו ושחלילה עלולים להיפגע וראינו את זה בעיקר במגזר הערבי, שזה פשוט לא הגיוני, ארבעה מקרים של נערים שנהרגו בתאונות עבודה בשנתיים האחרונות
אלי אפללו:
 זה בדיוק נובע מזה שאין מספיק פיקוח, אין מספיק דיווח על אותם מעסיקים והדבר הזה יכול גם לחזור על עצמו
אלי אפללו:
 כי אם אותו מעסיק לא דיווח והנער עבד באותם התנאים, אז יכול להיות שהתנאים האלה ימשיכו הלאה וגם ימשיכו לפגוע באותו נוער בעבודה כזאת או אחרת שלא בדיוק מתאימה, גם לנערים
יצחק פרץ:
עוד דבר אחד
יצחק פרץ:
 גם כשבני נוער יודעים את הזכויות שלהם, הם חוששים לדווח כי פוחדים שיפטרו אותם
יצחק פרץ:
 אני אתן לך דוגמה
יצחק פרץ:
 אני בדקתי את זה אתמול לפני הוועדה ולפי האחוזים שמופעים פה, יש שבעה או שמונה אחוזים מבני הנוער, שעובדים על מנת לעזור לבית, כי ההורים שלהם צריכים את זה
יצחק פרץ:
 אותם ילדים יחששו מזה שהם יפוטרו בגלל שהם ביקשו תוספת כזו או אחרת או דיווחו על הפרה שכל שהיא של הזכויות שלהם
יוסף עטאונה:
אני חושב שהוא נגע בנקודה מאוד חשובה
יוסף עטאונה:
 כי כשבני נוער מתחילים לעבוד זה קורה משני מקומות
יוסף עטאונה:
 חלק מהם מתחילים לעבוד על מנת לפתח את העצמאות הכלכלית שלהם, הם בוחרים לצאת לעבוד, מה שמאפשר להם יותר להתדיין לגבי תנאי ההעסקה שלהם
יוסף עטאונה:
 אבל יש גם כאלה שמתחילים לעבוד מתוך מצוקה כלכלית ואותם בדיוק מנצלים
יוסף עטאונה:
 אותו הנער, שחייב להשיג את הכמה גרושים האלה בכל דרך, זה הנער שעליו בסוף דורכים
יצחק פרץ:
השאלה היא מה עושים
יצחק פרץ:
 נראה לי שזו השאלה המרכזית פה
יצחק פרץ:
 מה עושים במצב בו יש נער שחושש לבוא אל המעסיק שלו ולדרוש את מה שמגיע לו, מחשש שברגע שהוא יעשה את זה המעסיק יאמר לו להתראות ויביא נער אחר
אלי אפללו:
תראה, זו שאלה קשה
אלי אפללו:
 אבל אני חושב שככל שנעורר אותה נשיג יותר
אלי אפללו:
 כמו שהמעסיק רוצה להחזיק את אותו מעסיק כי זה חשוב לו, כך גם הנער צריך לדעת שיש לו זכויות ושהוא יוכל למצוא עבודה במקום אחר אם צריך, אבל הוא צריך לשמור על הזכויות שלו, הוא לא צריך לפחד מזה
אלי אפללו:
 לכן צריך לדווח
אלי אפללו:
 יש גם אפשרות שהוא ידווח לאחר שסיים את תקופת העבודה, שידווח שלא קיבל את הזכויות שלו
אלי אפללו:
 אין מה לעשות
אלי אפללו:
 כן, בבקשה
יצחק תומר ברכה:
שמי תומר ברכה, אני מההסתדרות, מהאיגוד המקצועי של ׳הנוער העובד והלומד׳
יצחק תומר ברכה:
 אני רוצה להגיד שבמקרים כאלה, אצלנו יש בני נוער שמאוגדים ברשתות המזון ובשליחויות ויש להם הסכם קיבוצי, שזה דבר שרואה אותם
יצחק תומר ברכה:
 מדובר במקומות עבודה שרואים את בני הנוער ורואים את ההתנסות הראשונית הזאת בעבודה כדבר חשוב מאוד ומלמד
יצחק תומר ברכה:
 בין היתר, יש לנו גם קרנות רווחה לעובדים ופונים אליי הרבה בני נוער שנעזרים בזה
יצחק תומר ברכה:
 המעסיק רואה את בני הנוער האלה וזה דבר מאוד יפה
יצחק תומר ברכה:
 עבודה מאורגנת לבני נוער במדינת ישראל זה דבר מאוד יפה מאוד מלמד ומאוד חשוב שיש אותו
יצחק תומר ברכה:
 זה דבר אחד שאנחנו פועלים בו באיגוד המקצועי , אנחנו פועלים בעוד הרבה דברים אבל זה בעל חשיבות רבה
אלי אפללו:
אז הנה, יש לכם פה את אחד מהפתרונות
אלי אפללו:
 שלום
קארין אהרוניאן רוזמרין:
היי, ראש המטה של מנהל אכיפה והסדרה במשרד העבודה
קארין אהרוניאן רוזמרין:
 אני רק רוצה להשלים בעניין הזה שאפשר גם להגיש אלינו תלונות באופן אנונימי, בסדר? לא חייב להזדהות
קארין אהרוניאן רוזמרין:
 ואז המדגם שאנחנו עושים, זה בעצם דוחפים את אותו עובד שהתלונן ועוד עובדים נוספים, ככה שלמעסיק באופן הזה אין מושג שאתם ספציפית התלוננתם והוא לא יכול לגלות את זה, גם אם באותו זמן באופן ספציפי אתם עובדים אצלו ולאו דווקא כשמגיעים לדווח רק אחרי
אלי אפללו:
איך אתם מביאים את זה לידיעה? הנה, יושבים פה בני נוער שהעלו נקודה ולא ידעו שניתן לפנות בצורה הזאת
אלי אפללו:
 במקרה אנחנו יושבים בוועדה בה הנושא הזה עולה ואנחנו מציפים אותו
אלי אפללו:
 אבל השאלה היא איך משרד העבודה מביא את זה למודעות בקרב בני נוער
קארין אהרוניאן רוזמרין:
אנחנו עושים קמפיינים ומסתבר שהם כנראה לא מספיקים, כי לא הגיעו גם אליהם
קארין אהרוניאן רוזמרין:
 הדבר השני שרציתי להגיד זה שראש המנהל אמר לי לפני שהוא יצא: ״קחי את פרטי יצירת הקשר שלהם כשמסתיימת הישיבה, נקבע איתם ישיבה ונתקדם הלאה
קארין אהרוניאן רוזמרין:
״ אז לפחות אפשר לצאת מפה עם העניין הזה
מוריה טויטו:
יש לי שאלה אלייך
מוריה טויטו:
 עבור בני נוער, לבוא ולהגיש תלונה יכול להיות דבר מפחיד, שמרגיש לא קשור ונורא רחוק מעולמם
מוריה טויטו:
 אז איך נער או נערה יכולים להגיע למצב שהם באים למשרד העבודה ומגישים תלונה על המעסיק שלהם? גם אם זה באופן אנונימי וגם אם פומבי וגלוי
מוריה טויטו:
 אני, גם אם יצא לי להיתקל בהפרה מסוימת של הזכות שלי, לא בטוחה שאפנה למשרד העבודה
קארין אהרוניאן רוזמרין:
אז אפשר לעשות את זה בצורה אנונימית
קארין אהרוניאן רוזמרין:
 ואולי באמצעות השיחה איתכם גם נשמע על איזה שהוא אופציה שלא חשבנו עליה, שתהיה יותר מנגישה עבור בני נוער
מוריה טויטו:
אולי מוקדמים ברשויות המקומיות
מוריה טויטו:
 מוקד שיפורסם באופן גדול ברשויות המקומיות, שיהיה זמין טלפונית, שיהיה בו מישהו בעירייה או במתנ״ס כך שבני הנוער גם יוכלו לגשת ולפנות במידת הצורך
קארין אהרוניאן רוזמרין:
את מתכוונת שהם יהיו הצינור למשרד העבודה? כי יש אותנו ויש לנו את כל הפלטפורמות, אבל הן כנראה לא מספיק מונגשות לכם
מוריה טויטו:
שיהיה צינור דרך הרשויות המקומיות, שזה משהו שהרבה יותר נגיש לבני נוער, שדרכו אפשר יהיה להיות קשר למשרד העבודה לשם הגשת התלונות
מוריה טויטו:
 לדעתי זה משהו שיהיה יותר ׳בגובה העיניים׳ ויותר נגיש לבני נוער
אלי אפללו:
למה דווקא רשות מקומית? אני רוצה להבין
אלי אפללו:
 למה זה יותר נגיש?
מוריה טויטו:
כי הרשות המקומית זה הבית שלנו וכשאני מסתכלת בנערה על העירייה או על משרד ממשלה, אז ההרגשה היא אחרת, זה ברמות אחרות
אלי אפללו:
אבל בעירייה אין למשל נציגות של משרד העבודה
מוריה טויטו:
גם אם יש, לא מודעים אליה
אלי אפללו:
לא, אני רוצה שנבין שברשות המקומית אין את זה
אלי אפללו:
 יש בכל רשות, לא ברשות עצמה אלא במערכת העירונית, את לשכת התעסוקה ויכול להיות שהיא נגישה
אלי אפללו:
 כמעט בכל עיר יש לשכת תעסוקה
אלי אפללו:
 אז יכול להיות שתסכמו משהו כזה עם משרד העבודה והרווחה
אלי אפללו:
 לאיזה משרד שייכת היום לשכת התעסוקה?
קריאה:
אני חושבת שזה נפרד
אלי אפללו:
יכול להיות
אלי אפללו:
 אני מציע שתדברו ביניכם כי יכול להיות שאפשר יהיה לעשות את זה
אלי אפללו:
 אפשר לקחת רשות, כמו לשכת התעסוקה או משהו אחר, שהוא הרבה יותר נגיש, שנמצא בתוך העיר או בתוך רשות כזו או אחרת
אלי אפללו:
 אבל הנגישות לא חייבת להיות פיזית, אלא גם דרך רשתות חברתיות או כל - - -
קארין אהרוניאן רוזמרין:
אני חייבת להגיד שגם ראש המנהל אמר את זה
קארין אהרוניאן רוזמרין:
 אנחנו מגיעים לבתי הספר, עושים הרצאות ומסבירים לבני הנוער את החוקים
קארין אהרוניאן רוזמרין:
 אבל כנראה שעדיין אפשר לעשות יותר, לכן גם נשמח שנפגש וננסה לחשוב ביחד
אלי אפללו:
אוקיי, נעם, בבקשה
נעם וילדר:
אני אשמח להעביר קודם את רשות הנוער לאילאי, שהוא מפרלמנט הנוער שלנו
אלי אפללו:
בבקשה אילאי
אילאי דוד מרדכייב:
שלום לכולם
אילאי דוד מרדכייב:
 קוראים לי אילאי, אני ממקיף ג׳ בבאר שבע ובוגר פרלמנט הנוער
אילאי דוד מרדכייב:
 חשוב לי לציין שכואב לי לראות שאין חברי כנסת שנוכחים בדיון הזה, דיון שהוא כל כך חשוב
אלי אפללו:
אני חייב להגן עליהם
אלי אפללו:
 אתמול הייתה מליאה עד השעה 01:30 בלילה והבוקר יש שלוש או ארבע ועדות ביחד, לצערי
אלי אפללו:
 אני אדייק את דבריי, לכל חבר כנסת יש לפחות שלוש או ארבע ועדות במקביל
אלי אפללו:
 אז תיקנה אותי תמי ואמרה לי שיש לפחות 13 או 14 ועדות ממש עכשיו וזה נכון
אלי אפללו:
 אז לכן, אני מניח שהם קופצים מוועדה לוועדה
אלי אפללו:
 גם אני הייתי אמור להיות בעוד מקום ולפני זה גם הייתי בוועדה אחרת, אבל אין מה לעשות
אלי אפללו:
 אז אני מגן על חברי הכנסת
אלי אפללו:
 אבל אתה צודק, יש עם זה קושי
אלי אפללו:
 הנה, הגיעה חברת הכנסת דבי ביטון
אלי אפללו:
 שמעת? היא הייתה בוועדת העבודה והרווחה
דבי ביטון:
ועוד מחכה לנו ועדת חינוך וכך זה נראה
אלי אפללו:
עכשיו הייתה הערה של התלמידים, של הנוער: ״איפה חברי הכנסת?״
דבי ביטון:
הם צודקים בהחלט
דבי ביטון:
 פשוט צריך להחליף את הכנסת
דבי ביטון:
 אי אפשר
דבי ביטון:
 גם אני טוענת שזה לא יעלה על הדעת שאנחנו לא מצליחים
אלי אפללו:
אז הגנתי על החברים שלי ואמרתי שאתמול היינו במליאה עד 01:30
דבי ביטון:
כן
דבי ביטון:
 ישנו אולי שעתיים בסוף
דבי ביטון:
 אבל זה לא צריך לעניין אתכם
דבי ביטון:
 אנחנו צריכים להיות פה בשבילכם
דבי ביטון:
 ויש ועדות מאוד חשובות
דבי ביטון:
 עם ילדים מיוחדים וכולי ואנחנו גם פה
דבי ביטון:
 תכף גם עאידה תצטרף
אילאי דוד מרדכייב:
תודה רבה
אילאי דוד מרדכייב:
 אז אני אמשיך
אילאי דוד מרדכייב:
 אני בן הנוער הראשון שנאם פה בוועדה בראשותך, אז זה היה דרך ה- Zoom
אילאי דוד מרדכייב:
 וחשוב לי להעלות איזה משהו בפני כולם
אילאי דוד מרדכייב:
 תתארו לכם שאתם עובדים ואתם לא יודעים מה מגיע לכם
אילאי דוד מרדכייב:
 תתארו לכם שאתם מגיעים למקום העבודה שלכם ומפחדים שיפטרו אתכם, רק בגלל שאחרי שש שעות עבודה מגיעה לכם שלושת רבעי שעה הפסקה
אילאי דוד מרדכייב:
 כולם יודעים את זה פה, בני הנוער שכאן יודעים את זה, אבל לא נראה לי שכל בני הנוער במדינת ישראל יודעים את זה
אילאי דוד מרדכייב:
 למה? כי יש קושי מאוד גדול להעביר את הדבר הזה לבני הנוער
אילאי דוד מרדכייב:
      דבר שני, אני אוהב ללכת בשוק של באר שבע
אילאי דוד מרדכייב:
 מדי פעם אני רואה ילדים מהאוכלוסייה הערבית, קצת יותר גדולים ממני או שבגילי, שמגיעים לעבוד אחרי בית הספר
אילאי דוד מרדכייב:
 וסליחה שאני אומר את זה ככה, אבל אני רואה אותם עושים עבודה של חמורים
אילאי דוד מרדכייב:
 אני שואל אותם בערבית, "כם תאוסול פי-אלסעה?" כמדומני שככה אומרים את זה – כמה אתם מקבלים לשעה; והם עונים לי 15 שקלים וקצת
אילאי דוד מרדכייב:
 נראה לכם שזה יכול להיות שבן נוער עובד עבור סכום כזה? הוא עובד ונקרע הלב, מרים שקים של תפוחי אדמה בלי סוף, אחרי בית הספר ועד השעות הקטנות של הלילה ולא יודע באמת מה מגיע לו
אילאי דוד מרדכייב:
      עכשיו העלו את השכר לבני הנוער, הוא כעת 22 נקודה משהו, אבל אותו נער לא מקבל את זה כי הוא לא יודע שזה מגיע לו
אילאי דוד מרדכייב:
 בני נוער גם עובדים בלי לקבל את ההפסקות שמגיעות להם
אילאי דוד מרדכייב:
 למה זה קורה? כי אין מספיק התייחסות לבני נוער ומספיק תשומת לב
אילאי דוד מרדכייב:
 וסליחה שאני אומר את זה, אבל בעוד כמה שנים אנחנו עומדים להחליף אתכם
דבי ביטון:
אתם מוזמנים מעכשיו
אילאי דוד מרדכייב:
בעזרת השם
אילאי דוד מרדכייב:
 אבל הנוער באמת לא יודע מה הן הזכויות שלו
אילאי דוד מרדכייב:
 אצלנו בפרלמנט עלו כמה רעיונות
אילאי דוד מרדכייב:
 דרך המועצה לשלום הילד, כל ילד מקבל מהעירייה, מהרשות המקומית, פליירים
אילאי דוד מרדכייב:
 אנחנו מקבלים את אותם פליירים ועלונים בהודעות WhatsApp
אילאי דוד מרדכייב:
 צריך שמשהו שמושך את העניין, משהו שמעניין, כי אז קוראים
אילאי דוד מרדכייב:
 אתם ידעתם שלקראת בגרויות, כשיש מורים פרטיים ומרתונים של למידה כל הלילה, אנחנו מקבלים על זה תזכורת בהודעת SMS
אילאי דוד מרדכייב:
 זה הדבר הכי פשוט, זה דבר שתמיד נשים אליו לב ותמיד מתייחסים אליו
תמי ברנע:
מה ההבדל בין הודעת WhatsApp לבין SMS?
אילאי דוד מרדכייב:
ב- WhatsApp יש יותר מידי
אילאי דוד מרדכייב:
 SMS מקבלים מידי פעם
אילאי דוד מרדכייב:
 סליחה שאני אומר אבל זה שייך לדור העתיק, מי ששולח SMS
אילאי דוד מרדכייב:
 כל בני הנוער, לפחות אצלי בבאר שבע, יודעים שהיה לאחרונה את הפרסום של הסיגריות האלקטרוניות, נועם ואני היינו חלק מהשיתוף שלו, פתאום כל המפורסמים התמקדו רק בסיגריות האלקטרוניות
אילאי דוד מרדכייב:
 כולם, אבל כולם מדברים על זה
אילאי דוד מרדכייב:
 שילמו בעצם לכמה בני נוער שיגידו את הזכויות, יש מורה שמפרסמת ב- Tik-Tok את זכויות העבודה של בני הנוער
אילאי דוד מרדכייב:
 אז אולי אפשר לעשות עם זה משהו
אילאי דוד מרדכייב:
 אולי אפשר להעלות את זה בדרך מסוימת
אילאי דוד מרדכייב:
      דבר נוסף, אני קראתי באתר של הוועדה, שהעלו את הסנקציות הפליליות בגין הפרת חוקי נוער
אילאי דוד מרדכייב:
 בני נוער לא סתם מפחדים
אילאי דוד מרדכייב:
 נער שמעז לגשת למעסיק שלו ולהגיד: ״הייתה אמורה להיות לי הפסקה,״ אבל המעסיק פיטר אותו, לרוב לא קורה עם זה כלום
אילאי דוד מרדכייב:
 אני מכיר הרבה אנשים בעיר שלי והרבה אנשים בארץ, שפיטרו אותם בגלל דברים כאלה ולא נעשה עם זה דבר
אילאי דוד מרדכייב:
 בשנת 2022, הוגשו רק שני כתבי אישום והיו סך הכול תשעה גזרי דין
אילאי דוד מרדכייב:
 כמה בני נוער עובדים? מעל 100 אלף בני נוער
אילאי דוד מרדכייב:
 רק 11 בני נוער מצאו את האומץ לגשת ובאמת גם ניצחו במקום הזה
אילאי דוד מרדכייב:
 אז צריך לשים לב יותר לפיתוח
אילאי דוד מרדכייב:
      אני מתנצל, אבל אני נמצא בחברה של נוער מאוד פעיל, ולא שמעתי על המקום הזה
אילאי דוד מרדכייב:
 אתם יכולים עכשיו לפתוח את האינטרנט ולכתוב: ״למי אפשר להתלונן אם קרה לכם משהו בעבודה?״ לא תמצאו כלום
אילאי דוד מרדכייב:
 אני עשיתי על זה שיעורי בית לפני
אלי אפללו:
אמרת דברים מאוד מאוד נכונים
נעם וילדר:
אני אשמח להגיד כמה מילים בקצרה
נעם וילדר:
 אני חושבת שהדיון על איך מסייעים לתלמידים לדעת את הזכויות שלהם הוא חשוב
נעם וילדר:
 אילאי, מועצת התלמידים והנוער, מנו פה פתרונות טובים וחשובים
נעם וילדר:
 אבל אני חושבת שחשוב שנזכור כולנו, שאי אפשר להטיל את האחריות על בני הנוער, שהם יתלוננו והם יגישו
נעם וילדר:
 כי בואו נודה בזה, גם אנחנו, המבוגרים, כשמשהו לא בסדר קורה בעבודה שלנו, אנחנו לא תמיד מעיזים להתלונן
נעם וילדר:
 כי יחסי הכוח האלה הם מובנים והם מתקיימים ביתר שאת כשמדובר בילדים
נעם וילדר:
 ילדים זו אוכלוסייה פגיעה יותר
נעם וילדר:
 אנחנו יודעים את זה
נעם וילדר:
 גם האמנה לזכויות הילד הכירה בזה והתייחסה לזה
נעם וילדר:
      לכן, אנחנו מודעים למצוקת כוח האדם
נעם וילדר:
 ואני חייבת להגיד שגם אנחנו מקבלים תלונות במועצה ומעבירים את זה למשרד העבודה ויש קשר טוב
נעם וילדר:
 אבל, זה לא מספיק
נעם וילדר:
 זו טיפה בים
נעם וילדר:
 וככל שהמצב הזה ימשיך ואנחנו נראה מעט קנסות ומעט כתבי אישום, אז אנחנו נמשיך ככה ונגיע לשנה הבאה עם אותם נתונים
נעם וילדר:
 ובסוף, צריך להשקיע את המאמץ באכיפה, זה הכוח
נעם וילדר:
 כי אי אפשר לצפות מאותם נערים לבוא ולהתלונן
אלי אפללו:
אני מסכים איתך ב-100%, אני חושב שזה נכון מאוד
אלי אפללו:
 זה באמת לא יחסי כוחות